cyanic-selkie/wikianc huggingface dataset:
Rennesøy
Øya er på 40,7 km2 og inkludert den lille øya Brimse, hadde den 2.824 innbyggere i 2017. Øya Rennesøy hadde største delen av innbyggerne i den kommunen Rennesøy.
Her finnes de eldste sikre spor etter mennesker i Norge, fra ca 9.000 f.Kr. De ser ut til å ha tilhørt ahrensburgkulturen med utspring i det skogkledde, nordtyske slettelandet 11.000-8.000 f.Kr. Det var landfast mellom England og Danmark den gang, og trolig kom den første innvandringen til Norge derfra, med skinnbåt eller over isen en hard vinter.
Rennesøy har fastlandsforbindelse med Stavanger by langs E39 (Rennfast).
Både i østlig og vestlig del av øya er det fjellplatå på over 200 meters høyde. Øyas ytterkant har en vid brem av løsmasser der det er gode jordbruksforhold. Det er en del naturlig løvskog i de sørvestlige skråningene. Høydedragene er dekket med lyng som resultat av avskoging.
Det er et typisk oseanisk klima med milde vintre. Februar har døgnmiddel på 1°C og sommermånedene ligger på 15°C. Årsnedbøren er i overkant av 1.000 millimeter og jevnt fordelt over året.
Bossekop Ungdomslag
Bossekop Ungdomslag (stiftet i 1912) er et idrettslag fra Bossekop i Alta med fotball, håndball, skøyter og ski som hovedaktiviteter.
Laget ble stiftet i 1912 og har et fotballag i 4.divisjon avdeling 24 «Finnmarksserien. Laget har gjennom mange år konkurrert med Alta IF om hvilket lag som er det største i Alta. Bossekop UL har tidligere spilt i 1. divisjon. Etter flere sesonger i 3. divisjon var laget en rask visitt innom 2. divisjon i 2009, men rykket ned igjen og spilte i 3. divisjon frem til de rykket opp igjen i 2012.
Skøyter
Klubbens egne løpere som har fremhevet seg er Jarle Pedersen (OL-deltaker 1980) som var aktiv for Bossekop men senere trener i Fana IL, Bergen som også nylig var landslagstrener (høsten 2009 – våren 2014). Andre løpere som har medaljer i NM på skøyter for klubben er Asle T. Johansen, Frode Bartholdsen og Merete Pettersen.
Laget har vært arrangør av flere NM i hurtigløp på skøyter på Bossekop stadion, som nå heter Nornett stadion.
Zonulatråder
Zonulatråder eller zonula Zinni (latin: zonulae ciliaris) er en anatomisk struktur i øyet. Disse tynne trådene strekker seg fra ciliærmuskelen til linsen, og holder den sentrert bak pupillen. Gjennom disse kan ciliærmuskelen endre form, og dermed brytningsstyrke, av linsen ved akkomodasjon.
Drolsum (grend)
Drolsum er både ei bygd og en tidligere storgård i Modum kommune i Viken, tidligere Buskerud. Bygda omhandler landområdene vest for Tyrifjorden, fra elva Henåa, som dannes inne på Holleia og tømmer til Tyrifjorden ved Henovika og delvis utgjør kommunegrense mot nabokommunen Ringerike, og sør-sørvestover mot Vikersund, som er det administrative senteret i kommunen, samt vestover mot Snarum og inn i de sørvestre delene av Holleia.
Bygda
Bygdesamfunnet preges av landbrukseiendommer og spredt bolighusbebyggelse. Bygda er ikke lenger stor nok til å ha verken kolonialbutikk eller skole lenger, men det hadde den før i tiden. I dag må imidlertid folk til Vikersund for å handle og for å gå på skole.
I bygda finnes imidlertid både en idrettsplass og et grendehus, som ligger like i nærheten av hverandre. Begge i Tonsveien, like nordvest for krysset mellom Drolsumveien og riksveien. Det var ved dette krysset at også den siste kolonialbutikken i bygda også lå, men bygningen er revet og plassen omgjort til pendlerparkering.
Riksvei 350 krysser sørover gjennom Drolsum, fra den går i ei lita bro over Henåa og via Drolsummyra og Rud kirke, som ligger sentralt i bygda, til Hatlekrysset. Like ved den vesle kirka krysser Drolsumveien riksveien i nordvestlig–sørøstlig retning. Den fører ned til Drolsum holdeplass på Randsfjordbanen. Stoppestedet ble anlagt der i 1903 og var betjent fram til 1970, men det ble nedlagt noen år etter.
Kirken
I riktig gamledager måtte folk i bygda til Heggen kirke, siden det de ikke hadde noen selv. Rud kirke ble oppført som langkirke i bindingsverk og innviet 27. september 1917. Den fikk sentral beliggenhet og plass til 160 besøkende, men interiøret ble praktisk talt totalskadet i brann i 1969. I forbindelse med restaureringen etter brannen ble også kirken såvidt utvidet noe, men to små påbygg på hver siden av koret. Rundt kirkebygget er det også kirkegård med egen leggplass. Grunnen ble avstått fra gården Bjørkerud. Kirken hadde opprinnelig status som kapell og dekket de tidligere skolekretsene Øderud og Flattum, samt gårdene Torsby, Finsrud og Åsengen.
Drolsumgårdene
Navnetradisjonen i bygda tyder på at den opprinnelige gården var en storgård. Det ser man av navn som Drolsumtangen, Drolsumenga, Drolsummyra, Drolsumhaugen, Drolsum holdeplass og Drolsumveien. Flere mindre bruk er skilt ut fra den opprinnelige gården, som dagens Drolsumgårder, Bjørkerud, Myra, Myrvang, og Erlandstua. Disse navnene omfattes et større landområde som brer seg på begge sider av dagens riksvei, mellom Holleia og Tyrifjorden. Det var kanskje derfor ikke noen tilfeldig at det opprinnelige hovedbølet fikk gårdsnummer 100 i Modum. I 1723 hadde imidlertid gården matrikkelnummer 36.
Det første dokumenterte beviset man har for gården Drolsum er fra et middelalderdiplom utsted 26. februar 1456. Der kunngjør de to lagrettemennene Torlef Aubersson og Annulf Giurdsson fra Ringerike at «Arnstein Haakonssön solgte til Kanniken i Marie kirkio i Oslo Gudbrand Rolfssön 1/2 Markebol i söndre Drolshamar paa Modheim». Bakpå diplomet er det påført at det gjelder «sydre Drolshamar». På den tiden var gården en fullgård.
Gårdsnavnet har blitt skrevet på mange måter opp gjennom årene. I Norske Regnskaber og Jordebøger fra det 16de Aarhundrede, bind IV side 88 punkt 45, blir gården i 1528 omtalt som Trolshamer, mens den i 1593 kalles Drollsum, i 1604 Drolssom, i 1661 Drolsum med Neckerud (trolig Nikkerud), og i 1668 Drolsum med Øde Nicherud (trolig samme bruk). I 1723 nevnes Drolsum med to oppsittere på hver sitt bruk, men eier var en Anders Larsen Smith. Han fikk gården overdratt i 1719. Benevnelsen Søndre Drolsum fra 1456 antyder imidlertid at gården kan ha blitt delt lenge før den tid. Enken etter Smith satt fortsatt på gården i 1747, men en sønn solgte den trolig til selveie rundt årsskiftet 1755/1756. Kjøpere var Henrik Harladssøn og Christen Jødesøn, som delte den. Og fra denne delingen utgår de senere brukene, slik at det var fem skyldsatte gårder og fem uskyldsatte mindre plasser eller bruk i 1805.
Like i nærheten av veikrysset nede ved jernbanestoppestedet ligger Drolsumgårdene. Det opprinnelige bruket er nok delt flere ganger, så i dag er det flere gårder som bærer navnet, men hovedbølet har gnr. 100/1 i Modum og er opprinnelsen til såvel bygdenavnet som navnet på stoppestedet og flere andre plasser rundt om i bygda. Ved det gamle hovedbølet er det overnattingsmuligheter, med to mindre ferieleiligheter og et lite selskapslokale som kan leies. De eldste delene av våningshuset på gården er fra 1789 og stabburet fra 1790.
«Vitlokken» og Blaafarveværket
Drolsum fosteret skjerperen Ole Witloch, som ble født her i 1731. Han het egentlig Ole Knudsen og var sønn av Knud Knudsen og Kari Juelsdatter på plassen Drolsumeie, men hvor denne plassen lå vites ikke nå. Plassen nevnes imidlertid under Drolsum 100/1 i 1723, men uten at navn på brukeren blir oppgitt. Det var imidlertid opprinnelig en husmannsplass under gården Drolsum, men på et eller annet tidspunkt må den har blitt selveiende. Ole fikk seg jobb som skjerper ved Sølvverket på Kongsberg, og det var der han fikk han tilnavnet «Vitlokken», som man tror hadde sammenheng med de hvite hårlokkene hans å gjøre. Han vær svært lyshåret og åpenbart også en «bråkmaker», for i 1772 fikk han sparken fra Sølvverket, trolig etter noe arbeiderbråk (antagelig misnøye med arbeidsforholdene) som fant sted der i åra 1771–1772.
Ole Witloch er imidlertid synonym med den personen som oppdaget koboltressursene i Skuterudåsen, og han er derfor indirekte ansvarlig for at danskekongen Christian VII i kgl. res. av 1. april 1776 grunnla Det Kongelige Modumske Blaafarveværk. Ole hadde ervervet seg kunnskap om bergarter ved gruvene i Kongsberg og drev med selvskjerping innpå Skuterudåsen etter at han fikk sparken, da han kom over malm han trodde inneholdt sølv. Dette tok han med til Sølvverket og fikk analysert. Det viste seg å være koboltmalm, som på den tiden var mer verd enn sølv. Han fikk tilbake jobben ved Sølvverket og ble til og med belønnet ved flere anledninger og satt til å lede letingen etter koboltmalmen. To år etter sin død i 1788, altså i 1790, tituleres Ole Witloch som «kongelig bergmester» i et skriv av den danske historieprofessoren Frederik Sneedorff (1760–1792), som da var på reise i Norge. Blaafarveværket ble en suksess og var i en periode på 1800-tallet Norges største arbeidsplass, men det var først etter at danskekongen måtte avstå Norge til svenskekongen som følge av sitt forhold til franskmennene under Napoleonskrigene.
Kassebro
En kassebro er en bro hvor hovedbjelkene er formet som en hul kasse innvendig. Kassen består da enten av plasstøpt betong, betongelementer, sammensveiset stål eller en kombinasjon av stål og betong.
Noen kassebroer blir bygget opp ved at en heisekran løfter ferdige seksjoner på plass.
Formen har typisk et rektangulært eller trapesformet tverrsnitt. Ofte er disse kassene formet slik at det er mulig å inspisere dem innvendig.
Fordelen med en slik form er at den er mindre utsatt for torsjon dersom brodekket bøyer seg i plan. Det er også nødvendig med ekstra stiver/tverrskott over hver pilar for å ta opp de ekstra trykkreftene her.
Kassebroen kan være bygd som en bjelkebro, hvor overbygningen hviler på pilarene.
Også for buebroer, skråstagbroer, hengebroer og «fritt frambygg»-broer kan brobanen være utformet som en slik kasse. Svinesundsbroen er et eksempel på en buebro hvor brobanen er utformet som en hul stålkasse innvendig.
Personvernombud
Dersom den behandlingsansvarlige er en offentlig myndighet (med visse unntak for domstolene mv.) eller en virksomheter med over 250 ansatte, er det obligatorisk å oppnevne et personvernombud. Det samme gjelder databehandlere hvor kjerneoppgaven er behandling av personopplysninger. Andre virksomheter kan fritt velge om de vil oppnevne et personvernombud. Krav til utnevning av ombudet og rammer for oppgaveutførelsen fremgår av forordningens artikler 35–37.
Friidrett under Sommer-OL 2020 – Kvalifisering
Kvalifiseringen til friidrett under Sommer-OL 2020 begynner 1. mai 2019 og varer frem til 29. juni 2021.
Kvalifiseringsstandarder
Kvalifiseringskravene er som følger:
Festiviteten på Hamar
Festiviteten på Hamar i Innlandet er en bygning som ble oppført i 1917 som byens kino og rådhus.
Historie
Bygget er oppført i nyrenessansestil, og ble tegnet av arkitekten Paul Due. Øverste etasje er tegnet av Otto V. Juell.
Festiviteten ble oppført for å være byens nye kino, Festiviteten ble opprinnelig drevet av Hamar kommune som kinosal. Den første filmen som ble vist var Fabiola ved 2. juledag 1919, en stumfilm som ble akkompagnert med et 15 manns kino orkester. Festiviteten som også har etter hvert ble benyttet til polet og hovedsakelig rådhus. I en periode på 2000-tallet ble Festiviteten benyttet til skole under oppussing av Ajer ungdomsskole.
Høsten 2018 åpnet Festiviteten Bar & Scene 99 år etter den første kinofilmen og huser bar, konsertlokaler og restauranten.
Bohr
Det er flere personer som har Bohr som etternavn:
Jekaterina Podkopajeva
Jekaterina Iljinitsna Podkopajeva (russisk; Екатерина Ильинична Подкопаева, født 11. juni 1952 i Moskva) er en tidligere friidrettsutøver, som representerte Sovjetunionen og senere Russland. Gjennombruddet kom i VM 1983 i Helsingfors, hvor hun som 31-åring tok bronsemedaljer på både 800 meter og 1500 meter. Det er ytterst sjelden at friidrettsutøvere får sitt internasjonale gjennombrudd etter passerte 30 år, men enda mer uvanlig å hevde seg i verdenstoppen som 45-åring, som Podkopajeva beviste med gullet på 1500 meter under VM innendørs i 1997.
Kanbantavle
En kanbantavle er en tavle med inndeling for ulike trinn i en prosess, og brukes for å koordinere arbeid ved å flytte notatlapper mellom de ulike trinnene. En kanbantavle kan brukes for å implementere kanban-metodikker for å organisere arbeid på person- eller organisasjonsnivå. Kanbantavler kan brukes for produksjonsprosesser eller i kunnskapsarbeid, og er henholdsvis kjent fra kanban innen strømlinjeformet produksjon og kanban innen strømlinjeformet programvareutvikling. Kanbantavler brukes også med andre prosjektmetodikker enn kanban.
Tavlen presenterer på en visuell måte hvilke stadier i en prosess ulike arbeidsoppgaver befinner seg i. Kortene representerer de ulike arbeidselementene, og kolonnene representerer trinnene i prosessen. Kortene flyttes fra venstre til høyre for å vise fremgang og for å hjelpe med å koordinere laget som utfører arbeidet. En kanbantavle kan også deles inn horisontalt i rader som representerer ulike typer arbeid eller forskjellige lag som utfører arbeidet.
En enkel tavle kan ha kolonner som for eksempel "venter", "pågår" og "fullført".
Enthymius
Enthymius er en slekt av biller som tilhører familien trebukker (Cerambycidae).
Utbredelse
Slekten er endemisk for Madagaskar.
Eiler Græbe
Eiler Græbe (født 23. juli 1892 i København, død 5. januar 1977 i Hornbæk i Danmark var en danskfødt svensk arkitekt. Han giftet seg i 1924 med Nan Skytte (adoptivdatter av Göran Wilhelm Skytte af Sätra)
Græbe vokste opp i Malmö hvor han tok examen artium i 1910. Han gikk deretter i murerlære og ble ansatt hos Kay Fisker i København og hos domkirkearkitekt Theodor Wåhlin i Lund i 1910-årene. Studerte ved 'Kunstakademiet' i København der han tok eksamen i 1923. Græbe drev eget arkitektkontor i Malmö 1922–43, med Aage Schoug (1902–1974) fra 1930-tallet og framover. Han gjorde studiereiser til USA i 1913, Paris i 1921, Det nære østen i 1923 og Italia i 1933. Græbe var tjenestegjørende arkitekt for Byggnadsstyrelsen fra 1930. Fra 1944 til 1967 var Græbe domkyrkearkitekt i Lund. Græbe ble i 1968 utnevnt til æresdoktor ved Lunds universitet og han var medlem av Vetenskapssocieteten i Lund. Han var medlem av Sveriges arkitekters riksförbunds (SAR) styre 1953–56.
Mohamed Ahssain
Mohamed «Micro» Ahssain (1975–2007) var en norsk-marokkansk ungdomsarbeider og nattklubbeier.
Eiler Græbe
Græbes hovedarbeid var restaureringen av Lund domkirke 1953–67. Dessuten utførte han restaurering av omkring 150 kirker, særlig i Lunds stift. Græbe arbeidet i modernismens ånd, men hans restaureringsarbeider var preget av helhetstenkning, enkelhet og anstendighet og han hadde en hensynsfullhet og viste respekt for det historiske.
Mohamed Ahssain
Ahssain kom til Norge fra Marokko i 1980, da han var fire år gammel. Han var en aktiv danser inntil han fikk en ryggskade. I ungdomsårene begynte han å engasjere seg blant vanskeligstilte ungdom i Oslo og omegn. Fra 1999 til 2004 hadde han stillingen som ungdomssekretær i LO for Oslo og Akershus. Samtidig med dette drev han en danseskole på kvelden - Dancing Youth.
I 2001 ble han tildelt «Ildsjelprisen» for sitt engasjement for vanskeligstilt ungdom i Oslo. Prisen ble delt ut av daværende kommunalminister Erna Solberg (H).
Adam van Düren
Adam van Düren (iblant også Adam von Düren, født før 1487, død etter 1532) var en tysk skulptør og byggmester som arbeidet i Sverige og Danmark mellom 1487 og 1532. Hans arbeider ble utført i en tung, plastisk stil.
Mohamed Ahssain
I 2002 var han deltaker i reality-programmet Muldvarpen på TVNorge.
Adam van Düren
I 1498 utformet han hvelvet og fullbyrdet koret i Linköping domkirke. Han utførte også arbeider på Linköpings slott.
Mohamed Ahssain
Den 3. mars 2007 ble han funnet død i bagasjerommet på en bil kjørt av en tidligere drapsdømt. Vedkommende ble i 2008 idømt 20 års forvaring for drapet, mens to medhjelpere ble idømt henholdsvis 18 og 15 års fengsel.
Ahssain ble begravd i sitt fødeland, Marokko.
Set Your Goals
Set Your Goals er et punk rock band fra California, USA med innflytelser fra pop punk og melodisk hardcore. Bandets navn kommer fra CIV sitt første album, Set Your Goals. De gav ut sin første EP på Straight On Records mai 2004. Senere, da de ble signert til Eulogy Records, gav de den ut på nytt med tittelen Reset, 11. april 2006. Deres første studioalbum, Mutiny!, ble gitt ut 11. juli 2006, og deres andre studioalbum, This Will Be the Death of Us, ble gitt ut 21. juli 2009 på Epitaph Records.
Diskografi
Studioalbumer EP-er Singler
Medlemmer
Tidligere medlemmer
Adam van Düren
Adam van Düren var byggmester da Glimmingehus ble oppført 1499-1505, der har han i veggen også etterlot et signert verk. Under Christian II forsterket han deler av Storkyrkan i Stockholm slik at taket kunne bære kanoner rettet mot Slottet Tre kronor i 1521. Han etterlot en relief på den såkalte Ålpelaren med et bilde av to løver som forsøkte å fange en ål og en tekst på plattysk.
Blant hans andre verk kan nevnes restaurering, og flere skulpturer ved Lund domkirke som ble utført 1513-14.
Allround-NM på skøyter 2014
Allround-NM på skøyter 2014 ble avholdt 28. og 29. desember 2013 på Risenga kunstisbane i Asker, med Asker Skøyteklubb som teknisk arrangør og var det 115. offisielle allround-NM for herrer og det 75. offisielle allround-NM for damer. Mesterskapet var også et uttagningsløp for EM på skøyter 2014 på Hamar.
Regjerende mestere fra forrige sesong på Sørmarka Arena, Stavanger var Ida Njåtun, Asker Skøyteklubb og Håvard Bøkko, Hol Idrettslag som begge forsvarte sine mesterskap. Med denne tittelen kopierte Bøkko den lengste rekken av allround-NM titler på rad for herrer med sju i perioden (2008–2014), men den som gjorde det først var Knut «Kupper'n» Johannesen som gjorde det samme i perioden 1957–1963. Den lengstvinnende rekken av allround-NM på rad er forøvrig Randi Thorvaldsen, (IF Liv) sine ni på rad i perioden 1946–1954.
Til stede under mesterskapet som vertskapets gjester var Sten Stensen, Fred Anton Maier, Knut «Kupper'n» Johannesen, Svein-Erik Stiansen og Asker SK egen Henrik Christiansen som delte ut blomster til de 3 beste på distansene under blomsterseremoniene.
Julie Caroline Helene Wedel Jarlsberg
Julie Caroline Helene Wedel Jarlsberg (født 15. juli 1814, død 1. januar 1840) var en norsk komtesse.
Hun ble født på Bogstad som datter av lensgreve Herman Wedel-Jarlsberg og Karen Anker. 18. september 1837 giftet hun seg i Sem kirke på Jarlsberg med Otto Joachim Løvenskiold til Fossum. Ved samme anledning giftet Adam Christopher Løvenskiold (1804–1886) – Otto Joachims storebror – seg med Catharina Kirsten baronesse Wedel-Jarlsberg (1815–1894).
Caroline ble i samtiden omtalt som en av de skjønneste og mest begavede unge norske damer, men døde allerede 25 år gammel. Hennes utrøstelige far fulgte henne i graven 8 måneder senere. Caroline ble bisatt i gravkapellet i Sem kirke, sammen med den eldre søster Cathrine (d. 1821).
Familien
Caroline etterlot seg sønnene Herman Severin som senere ble hoffsjef, og Carl Otto som ble norsk statsminister i Stockholm. Enkemannen Otto Joachim giftet seg på ny fem år senere med Eleonore, friherreinne von und zu Mansbach (1825–1869).
Frappato
Frappato er en vindrue som stort sett dyrkes i den sørøstlige delen av øya Sicilia i Italia. Den er nært beslektet med sangiovese-druen og med gaglioppo-druen fra Calabria.
Asbjørn Toms
Asbjørn Magnus Toms (1915–1990) var en norsk skuespiller, regissør og dramatiker.
Toms begynte som elev på Det Norske Teatret i 1940 og scenedebuterte der året etter. Han var ansatt der fra 1941 og frem til han gikk av med pensjon i 1986.
Sammen med Alf Prøysen dramatiserte han Prøysens roman Trost i taklampa i 1952 for scene, og videre til musikal i 1963. De samarbeidet ellers om komediene To pinner i kors (1954), Tingel-Tangel i natt (1959) og barneteaterstykket Sirkus Mikkelikski (1954). Etter Prøysens død i 1970 laget han tre kabareter basert på Prøysens viser og stubber, karakterisert som «ein slags prøysensk ønskekonsert» : Kjæm du i kveld (1974), Når groværet kjem (1980) og Nå seile vi på Mjøsa (1988), den siste sammen med Barthold Halle. Toms har også laget barneforestillingene I bakvendtland (1972), Hompetitten (1977) og Teskjekjerringa på camping (1989).
Han samarbeidet med Kjell Aukrust om sceneversjonen av Muskedunder og sirupsnipper (1961), med Alfred Hauge om dramatiseringen av Cleng Peerson, med Vera Henriksen om dramatiseringen av Vargtid og Selshemnaren (begge 1960).
Toms skrev og instruerte stykket Konflikt på Riksteatret i 1974, et stykke som omhandlet Menstadslaget. Han skrev også flere barneteaterstykker med utgangspunkt i eventyr.
Toms ble i 1986 tildelt Kongens fortjenstmedalje.
Filmografi
Asbjørn Toms hadde få roller på film:
Zamira Zajtseva
Zamira Khamatkhanovna Zajtseva (russisk: Замира Хаматхановна Зайцева, født 16. februar 1953 i Andijon) er en tidligere friidrettsutøver, som representerte Sovjetunionen og senere Usbekistan. Hennes fremste meritt er sølvmedaljen på 1500 meter fra VM 1983 i Helsingfors. Under EM 1982 i Athen tok hun sølvmedalje på samme distanse.
Hovedminnedatabase
En hovedminnedatabase (engelsk: in-memory database eller main memory database system) er et databasehåndteringssystem som hovedsakelig benytter hovedminne (RAM) for datalagring. Dette står i motsetning til databasehåndteringssystemer som hovedsakelig benytter lagring på sekundærminne. Hovedminnedatabaser er raskere enn diskoptimaliserte databaser fordi disktilgang er tregere enn hovedminnetilgang, samt at de interne optimaliseringsalgoritmene både er enklere og utfører færre CPU-instruksjoner. Tilgang til data i hovedminnet eliminerer søketid når man spør etter data, hvilket gir raskere og mer forutsigbar ytelse enn disk.
Hovedminnedatabaser brukes ofte der hvor responstid er kritisk. Hovedminnedatabaser ble tatt i bruk i stor skala i midten av 2000-årene, hovedsakelig på grunn av flerkjerne-prosessorer som kunne adressere stort minne og på grunn av at RAM ble billigere.
En potensiell teknisk ulempe med datalagring i hovedminnet er volatiliteten, som gjør at data kan tapes i tilfelle for eksempel strømbrudd. Med introduksjonen av teknologi for ikke-flyktig hovedminne vil denne ulempen forsvinne.
Oseaniamesterskapet i håndball for menn 2010
Oseaniamesterskapet i håndball for menn 2010 ble arrangert i Porirua på New Zealand i 2010.
Huset på Christianshavn
Huset på Christianshavn er en dansk TV-serie i 84 avsnitt produsert i årene 1970–1977. Serien ble regissert av Erik Balling, Tom Hedegaard og Ebbe Langberg og skrevet av flere forfattere deriblant Leif Panduro, Benny Andersen og Lise Nørgaard, og er en av Danmarks Radios største suksesser. Serien var også populær i Øst-Tyskland hvor den gikk under navnet Oh, diese Mieter!
Beboerne
Seriens utendørsopptak ble filmet i den lille, smale gaten på Christianshavn, mens resten ble tatt opp i filmstudier. Tidligere statsminister Anker Jørgensen (1922-2016) ble i anledning 100-årsdagen for sin fødsel i 2022 hyllet med en minneplakett på «Rottehullet»s fasade, ettersom han bodde i huset i sine første barndomsår.
Kritikk
Huset på Christianshavn ble, blant andre av Anker Jørgensen – som bodde i Amagergade i sine første barndomsår – klandret for å vise et forskjønnende og forvrengt bilde av arbeiderlivet på 1970-tallet. I virkelighetens verden var de tilsynelatende hyggelige husene så saneringsmodne at kommunen hadde planer om å rive hele kvartalet.
Gösta Prüzelius
Gösta Prüzelius født Karl Gösta Prüzelius (født 11. august 1922 i Stockholm, død 15. mai 2000 i Stockholm) var en svensk skuespiller.
Prüzelius studerte ved Göteborgs stadsteaters elevskola 1941-1943. Etter studiene var han engasjert ved flere teatre i Sverige ved siden av Dramaten der han var engasjert i over 30 år. Han filmdebuterte i 1945 i Schamyl Baumans film Flickorna i Småland. Han ga sin stemme til panteren Bagheera i den svenske versjonen av Disneys Jungelboken. For TV-publikumet var han mest kjent for sin rolle som skipsreder Reidar Dahlén i TV-serien Rederiet. Rollen som skipsreder spilte han fra seriens start 1992, til sin død i 2000.
Etter eget ønske ble begravelsen holdt fra Kungsholms kyrka den 4. juni 2000. Der ligger han begravet på Norra begravningsplatsen.
Anne Hathaway (andre betydninger)
Anne Hathaway er navnet til flere personer:
Oppdal skisenter
Oppdal skisenter er et av Norges største skianlegg, og ligger i Oppdal kommune i Trøndelag. Skisenteret består av de fem løypeområdene Vangslia, Ådalen, Hovden, Slettvoll og Stølen som er koblet sammen gjennom et nettverk av samkjøringsløyper og heiser. Skianlegget er spredt over fire fjell, og har et løypenett på 56 kilometer, som også inkluderer to terrengparker og flere barnevennlige løyper. Oppdal skisenter har det største tilgjengelige terrenget blant samtlige norske anlegg, og er kjent for sine gode heisbaserte frikjøringsmuligheter, da spesielt med utgangspunkt i Ådalen.
Løypenett
Løypenettet i Oppdal skisenter strekker seg over 56 km, og er sortert etter fire vanskelighetsgrader: Grønn (enkel), blå (middels), rød (noe krevende) og svart (krevende). Enkelte av løypene har ikke fargekoder. Dette gjelder i hovedsak skogsløypene og noen samkjøringsløyper. Nedenfor følger en oversikt over samtlige preparerte løyper innenfor skisenteret:
Heissystem
Heissystemet i Oppdal skisenter binder sammen de fem skianleggene innenfor senteret. Totalt er det 3 stolheiser, 14 T-krokheiser og én båndheis. Det nyeste tilskuddet blant heisene er stolheisen Håkerekspressen i Vangslia, som åpnet i 2007.
Vin santo
Vin santo eller vinsanto er en søt dessertvin fra Toscana i Italia. Den er vanligvis laget på trebbiano- og malvasiadruer. Vinen lages på tørkede druer og den oksiderer noe under fremstillingen. Ulike vinsanto kan fremvise store variasjoner seg imellom. I noen tilfeller tilføres vinen sprit og endres til sterkvin. Graden av sødme og oksidasjon kan variere mye mellom de ulike produsenter.
Rørgjenge
Rørgjenger er gjenger som brukes til å montere rør. Gjengene sitter som oftest i endene av røret. Rørgjenger har tradisjonelt blitt mye brukt i rør av stål og messing, men brukes i dag også på rør laget av PTFE, PVC, nylon, bronse og støpejern.
Vin santo
Vin santo drikkes ofte til mandelkavring (cantucci).
Rørgjenge
Forsegling
Forseglingen til en gjenge avhenger av flere faktorer:
Vin santo
En tradisjonell meningsoversettelse av begrepet vinsanto er «hellig vin», men det finnes også andre forklaringer. En annen forklaring er at patriark John Bessarion under et kirkemøte i 1349 drakk Vin Pretto (ren vin) og mente at vinen kom fra Xanthos. Andre hørte ham bruke ordet Xantho, gresk for gul. Noen mente han hadde sagt «Santo», hellig, og likte det bedre enn «ren». Ytterligere en versjon er at vinlagringen tradisjonelt startet allehelgensdag og at vinen ble helt på flasker i påsken.
Rørgjenge
Koniske rørgjenger
Rørgjener har ofte koniske gjenger i motsetning til maskinskruer og ledeskruer som ofte har sylindriske gjenger. Koniske rørgjenger brukes særlig til en del VVS-installasjoner for å frakte gasser og væsker under trykk, som for eksempel damp og hydraulisk væske.
To kjente standarder for rørgjenger er British standard pipe og U.S. national pipe thread. Begge spesifiserer en konus på 1:16. Den nominelle diameteren til gjengen kan måles ved en gitt avstand fra enden av røret.
Koniske rørgjenger bør ha en glatt overflate og bør smøres med et smøremiddel med lim eller gjengeteip. Bruk av tape også bidrar til å begrense korrosjon på gjengene, som ellers kan gjøre fremtidige demontering nesten umulig.
Spesielle standarder
Særlig presise koniske gjenger som på engelsk kalles "dry fit" eller "dry seal" skal ikke kreve tetningsmasse for å gi en tett forbindelse. Slike gjenger er nødvendige i applikasjoner hvor tetningsmiddelet kan forurense eller reagere med mediet inni rørene.
Koniske plastgjenger
Koniske rørgjenger brukes noen ganger på plastrør. På grunn av en kileeffekt må man være særdeles forsiktig med å ikke overstramme koniske rørgjenger av plast. I tilfelle overstramming kan den utvendige koblingen (hunn-delen) sprekke på et senere tidspunkt, alt i fra dager til flere år etter installasjon. Av denne årsaken begrenser forskrifter i visse jurisdiksjoner bruken av gjengede plastdeler til rørlegging.
Arkeologiåret 1806
Arkeologiåret 1806 er en oversikt over blant annet utgravninger, fødte og avdøde personer med tilknytning til arkeologi i 1806.
Fødsler
fransk || komponist og numismatiker ||align=center| ||align=center|1880 ||
Rørgjenge
Rette rørgjenger
Rørgjenger kan også være sylindriske, men da vil som regel ikke gjengene i seg selv gi tetting ettersom stoff kan vandre langs heliksen. Et alternativ for å gi tetting med rette gjenger er å bruke en O-ring som sitter mellom skulderen på hann-delen og innsiden av hunn-delen.
Alberto Aquilani
Alberto Aquilani (født 7. juli 1984) er en italiensk fotballtrener og tidligere fotballspiller som er hovedtrener for ACF Fiorentina U18.
Han spiller også for Italias herrelandslag i fotball. Aquilani spiller sentral midtbane og har en god pasningsfot og skuddfot. Aquilani er høyrebeint, men skyter bra med begge bein.
Roma
I 2001, da han var 16 år gammel, tilbød Chelsea FC og Arsenal FC ham lukrative kontrakter, men han avslo tilbudet fordi han drømte om å spille for sin barndomsklubb AS Roma.
Han debuterte i Serie A bare 18 år gammel, for daværende manager Fabio Capello den 10. mai 2003 mot Torino FC. Han ble senere lånt ut til Serie B-laget US Triestina Calcio for 2003-04-sesongen.
Da han returnerte til Roma i 2004-05, klarte han å etablere seg på førstelaget. I 2005-06-sesongen scoret han det andre målet i derby-seieren den 26. februar 2006; en seier som sørget for at Roma satte ny rekord for flest sammenhengende seire i Serie A. (Senere slått av Internazionale i 2006-07-sesongen).
2006–07
I sesongen etter var det ventet at han skulle bli en av de beste spillerne til Roma. Han fikk spillernummer 8 som tidligere var benyttet av Matteo Ferrari. En skade satte ham utenfor i flere måneder. Aquilani returnerte til kamper først i mai 2007, og spilte i tre kamper på slutten av sesongen.
2007-08
Han spilte i Mesterligaen mot spanske Real Madrid. Han scoret også to mål på langskudd i de to første kampene av den italienske serien, mot Palermo og Siena. Selv om han ble skadet i oktober 2007 Han returnerte til laget i januar 2008. Aquilani ble skadet den 22. oktober i en kamp mot Chelsea F.C.. Han returnerte den 11. januar 2009 mot A.C. Milan, men fikk en ny skade i februar 2009. Selv om han spilte mot Arsenal som en sen innbytter den 11. mars 2009, spilte ikke flere kamper resten av sesongen.
Den 26. mai 2009 signerte Aquilani en ny kontrakt med Roma frem til 2013, som la til tre år på den forrige kontrakten.
Liverpool
7. august 2009 fullførte han en overgang til Liverpool fra AS Roma. Han debuterte for Liverpool FC mot Arsenal i Carling Cup 28. oktober 2009. Han ble byttet inn når det var 15 minutter igjen. Avtalen ble fullført etter en medisinsk test i Liverpool. Denne avtalen innebar at Liverpool betalte 20 millioner euro (£17,1M) for Aquilani pluss 3,5 millioner euro (£3M) basert på diverse kriterier, samt fem prosent av en overgangssum ved et eventuelt videresalg.
Landslagsspill
På ungdomsnivå fikk han sin første landskamp for Italia under kvalifiseringen til U-16 EM i 2001. Han var med å vinne U-19 EM i 2003, og scoret også ett mål. Han ble så flyttet til U21-laget, og deltok i kvalifiseringen til U-21 EM i 2006, men fikk ikke være med i sluttspillet på grunn av skader.
Aquilani fikk sin første A-landskamp for den 15. november 2006 i en vennskapskamp mot. Han spilte fast på U-21-landslaget under U-21-EM i 2007 som ble avholdt i Nederland, scoret to mål og havnet på UEFA Team of the Tournament. Italia endte på femteplass, og kvalifiserte seg til fotballturneringen i Sommer-OL 2008.
Han ble plukket ut til EM i fotball 2008, hans første større internasjonale turnering. Han kom inn som innbytter i Italias tredje kamp, som ble en 2-0-seier over rivalene. Han startet så i kvartfinalen mot på grunn av karantener for Andrea Pirlo og Gennaro Gattuso, der Italia etterhvert tapte 4-2 i straffesparkkonkurransen 0-0 etter ekstraomganger.
Han scoret sitt første og andre mål for «Azurri» under kvalifiseringen til VM i fotball 2010 i en kamp mot den 15. oktober 2008.
Trenerkarriere
Han ble ansatt som hovedtrener for ACF Fiorentina U18 før sesongen 2019/2020.
Familie
Aquilani er gift med den italienske skuespillerinnen Michela Quattrociocche, som spilte i filmen Scusa Ma Ti Chiamo Amore ("Sorry If I Love You") fra 2008.
Nord-Pas-de-Calais
Nord-Pas-de-Calais var en administrativ region i Nord-Frankrike. Regionen besto av departementene Nord og Pas-de-Calais.
Regionsentret Lille er et senter for fransk kullindustri, og regionen slet på 1980- og 1990-tallet med fraflytting og store økonomiske problemer. Dagens næringsliv sentrerer rundt industri, havnevirksomhet og handel knyttet til ferje- og tunneltrafikken over Den engelske kanal.
Regionene Nord-Pas-de-Calais og Picardie ble fra 1. januar 2016 slått sammen til en ny region med det midlertidige navnet Nord-Pas-de-Calais-Picardie. Det ble foreslått å kalle den nye regionen Hauts-de-France, et navn som også ble vedtatt.
Jaguar XK
Jaguar XK (1996–2014) er en to-dørs og fire-seters sportsbil fra britiske Jaguar Cars ment som grand tourer med brukbar bagasjeplass. Den erstattet Jaguar XJ-S og ble i 2014 etterfulgt av Jaguar F-Type.
Internasjonal privatrett
Internasjonal privatrett, også kjent som interlegal rett, er betegnelsen på nasjonale regler som avgjør hvilket lands rett som skal komme til anvendelse på et rettsspørsmål (lovvalgsregler), og hvilke stat som har jurisdiksjon ved tvist om rettspørsmålet. Spørsmålet oppstår oftest der en tvist har tilknytning til flere stater.
Når en annen stats rett enn domstolslandets rett kommer til anvendelse, gjelder dette vanligvis kun de materielle rettsreglene. Prosessuelt vil man vanligvis følge reglene som gjelder i domstolens hjemland (lex fori).
Jaguar XK
Serie 1 (X100, 90 000 eksemplarer) startet med XK8 i 1996, tegnet av briten Geoff Lawson (1944–99). Den kom som coupe og 2-seters cabriolet, med fabrikkens nyutviklede AJ-V8 på 290 hk, samt automatgir fra tyske ZF Friedrichshafen AG (5HP24) som også leverte servostyringen. XKR fra 2000 hadde en kompressor fra amerikanske Eaton og 370 hk, men med et tysk Mercedes-Benz W5A580 manuelt gir.
Internasjonal privatrett
Skillet mellom internasjonal privatrett og folkerett
Internasjonal privatrett må ikke forveksles med folkerett. Mens folkeretten omhandler tvister mellom stater, går internasjonal privatrett ut på å finne hvilken stats regler som skal gjelde i en tvist mellom private parter. En stat kan imidlertid også i prinsippet være involvert i en slik tvist, men vil da opptre som privat rettssubjekt på lik linje med for eksempel et selskap, og ikke som folkerettslig rettssubjekt.
Jaguar XK
I 2002 gikk man over til 4.2-liters AJ34-motorer og ZF 6HP26 gir.
Internasjonal privatrett
Skillet mellom internasjonal privatrett og folkerett
En annen forskjell mellom folkerett og internasjonal privatrett er at mens folkeretten er universalt gjeldende for alle verdens stater, vil reglene om internasjonal privatrett i utgangspunktet komme an på rettsreglene i det land tvisten kommer opp, og vil således kunne variere fra land til land. En sak som kommer opp for en norsk domstol vil kunne komme til at saken hører under norsk rett, men dette er ikke til hinder for at en engelsk domstol ville ha kommet til at engelsk rett skulle anvendes dersom saken hadde kommet opp der. I praksis vil imidlertid de forskjellige lands internasjonale privatrettsregler ha et nok så likt innhold, som følge av internasjonale konvensjoner og sedvanerett. Det vil imidlertid også være forskjeller; for eksempel følger man i Norge (og i blant annet Danmark og USA) prinsippet om at bostedets (hjemlandets) rett i noen type saker skal følges (domisilprinsippet), mens andre land (blant annet Tyskland, Frankrike og Italia) følger prinsippet om at statsborgerskapet avgjør hvilket lands rett som skal anvendes.
Daliandialekt
Daliandialekt (kinesisk: 大連話, pinyin: Dalian hua, engelsk: Dalnian, rōmaji: Dairen-ben) er en dialekt innen språket mandarin. Den tales på Liaodonghalvøya, med byen Dalian og inn i byprefekturene Dandong og Yingkou. Daliandialekten deler mange særtrekk med dialekten på Shandonghalvøya på den andre siden av Bohai stredet; sammen danner disse talemålene dialektgruppen jiaoliaomandarin (胶辽官话). Daliandialekten har mange låneord fra japansk og russisk, noe som skyldes at området historisk har vært underlagt først russisk og senere japansk styre.
Internasjonal privatrett
Rettskildene
Når en dommer skal ta stilling til hvilket lands rett som skal anvendes, må han altså ta utgangspunkt i de nasjonale rettskildene. Finnes det bestemmelser i loven vil dette være avgjørende, og ofte vil denne stå i forbindelse med en internasjonal konvensjon. For Norges vedkommende foreligger det en slik konvensjon som angår løsørekjøp. Utover dette finnes det bare mer spredte bestemmelser i lovgivningen, særlig gjelder dette regler som er blitt til i samarbeid med de andre nordiske land. Også sedvane innen et spesielt felt vil kunne være avgjørende.
Jaguar XK
Serie 2 (X150) var tegnet av Ian Callum (født 1954). Den kom i 2005 som XK og XKR (kom i 2007) med 420 hk, såvel som XKR-S med ekstra 40 hk og fra 2012 også uten tak.
Daliandialekt
Tonelag
Regler i daliandialekten:
Internasjonal privatrett
Rettskildene
Der man ikke har noen lov eller sedvane å støtte seg på, vil man måtte falle tilbake på en hovedregel. Denne går innen norsk internasjonal privatrett ut på at man for å finne en løsning på forholdet skal anvende retten i det landet «hvortil det har sin sterkeste tilknytning, eller hvor det nærmest hører hjemme» (Rt. 1923 II s. 58). Denne dommen avsagt av Høyesterett, dreide seg om to norske skip, «Irma» og «Mignon», som støtte sammen i engelsk farvann, og spørsmålet var om norsk eller engelsk rett skulle anvendes. Som en følge av dette er regelen blitt kalt «Irma-Mignon-formelen», og denne gir anvisning på en konkret skjønnsmessig vurdering i det enkelte tilfelle, som ikke vil være bundet av forhåndsdefinerte momenter. Den samme metoden er også brukt i en rekke andre stater, og kalles ofte mer generelt for den «individualiserende metode».
Daliandialekt
Nye former
15 enkeltvokaler, 3 nasaler. 15 enkeltkonsonanter, 1 zero innledende.
Internasjonal privatrett
Rettskildene
I internasjonale kontraktsforhold, har det blitt mer og mer vanlig å ta inn bestemmelse i avtalen om hvilket lands rett som skal anvendes i tvister mellom partene. I stor utstrekning vil det være adgang til dette, slik at domstolene vil legge kontrakten til grunn. En viss begrensning ser man i forbrukerforhold, der retten vil kunne skjære i gjennom forsøk fra den profesjonelle part på å unngå regler til vern for forbrukerne.
Rome I Regulation
I EU er store deler av den internasjonale privatrettens lovvalgsregler for kontrakter harmonisert gjennom Regulation on the Law Applicable to Contractual Obligations 593/2008 (Rome I Regulation). Hovedregelen er at partene selv kan velge hvilken lov som skal regulere kontrakten (partsautonomi). Dette skjer vanligvis skriftlig gjennom en egen klausul i kontrakten, men kan også skje ved egen skriftlig avtale, muntlig avtale eller konkludent atferd. Partene kan også velge å at forskjellige deler av avtalen skal reguleres av ulike lover (såkalt dépeçage). Denne friheten til å velge hvilke lovregler som skal regulere kontrakten er imidlertid begrenset av avtalefrihetens grenser, lex foris overstyrende preseptoriske regler,, tredjestaters overstyrende preseptoriske regler når disse gjør utførelsen av kontrakten ulovlig og «Ordre public».
Daliandialekt
Nye former
Fra åpen "a" til trang "m", 366 stavelsessymboler, 183 store bokstaver, 183 små bokstaver.
Internasjonal privatrett
Rome I Regulation
Hvis partene ikke har gjort noe lovvalg i sin kontrakt, bestemmes lovvalget av de øvrige lovvalgsreglene i Rome I. I korte trekk stiller reguleringen opp en rekke særbestemmelser for ulike typer kontrakter, slik som salgskontrakter, tjenestekontrakter, franchise-kontrakter mv. Videre bestemmer bestemmelsen at hvis kontrakten ikke dekkes av noen av disse kontraktstypene, eller den dekkes av mer enn én kontraktstype, skal kontrakten reguleres av loven i det landet hvor kontraktsparten som utfører «the characteristic performance of the contract» har sitt hjemsted. Dette vil typisk vær parten som skal levere varene, tjeneste e.l. i motsetning til parten som yter et økonomisk vederlag. Til sist har reguleringen en unntaksbestemmelse som fanger opp sitausjoner hvor det det er klart fra alle omstendigheter at saken har en klart nærmere tilknytning tl en annen stat enn det som følger av øvrige regler.
«Ordre public»
Anvendelsen av lovvalgsregler må skje med den reservasjon at dersom en eventuell utenlandsk rettsregel fører til et resultat som blir for støtende i forhold til den nasjonale rettstradisjon, vil den ikke kunne gjøres gjeldende. Dette prinsippet er kjent som «ordre public» (opprinnelig fransk, l'ordre public, «samfunnsordenen»). Et eksempel kan være at man i Norge ikke vil godkjenne tvangsekteskap eller ekteskap som medfører flerkoneri, selv om dette er anerkjent i det land der slike ekteskap er blitt inngått, og selv om lovvalgsreglene bestemmer at det er dette landets rett som skal regulere forholdet. Utover slike klare tilfeller må imidlertid prinsippet normalt brukes med varsomhet. Motstrid med preseptoriske lovregler er ikke nok, det må kreves at resultatet vil være i sterk motstrid med våre politiske, sosiale og økonomiske grunnverdier.
Referanser
Droit international privé en France
Pablo Cavallero
Óscar Pablo Cavallero Rodríguez (født 13. april 1974 i Lomas de Zamora) er en tidligere argentinsk målvakt.
Han har spilt for en rekke klubber. De argentinske Vélez Sarsfield og Unión de Santa Fe, samt de spanske Espanyol Barcelona, Celta Vigo og sist Valencia-klubben Levante UD.
I 2002-03-sesongen for Celta Vigo vant han Ricardo Zamora-trofeet, da han hadde sluppet inn kun 27 mål på 34 kamper, det utgjør 0,79 mål per kamp.
Cavallero var landslagsspiller for og vant sølv i OL 1996. Han deltok også i VM 1998, da laget ble slått ut i kvartfinalen mot og i VM 2002 da de ble slått ut i gruppespillet.
Monique Rødahl
Monique Bernice Rødahl (født 29. juni 1960 i Auckland) er en norsk/newzealandsk tidligere svømmer som representerte IL Norodd og IL Varg.
Hun deltok i Sommer-OL 1976 for New Zealand. Hun vant 17 NM-gull i perioden 1978–1980. Hun vant kongepokalen i 1980.
Stian Flo
Stian Flo (født 4. mars 1985) er en norsk friidrettsutøver fra Grimstad som spesialiserer seg på 800 meter. Han startet sin friidrettskarriere i Sørild FIK, og representerer nå Oslo-klubben IK Tjalve.
Meritter
Flo ble norsk mester i 2007, med seier på 800 meter. Han har ytterligere fire NM-medaljer, tre på 800 meter og en på 1500 meter.
I 2011 var han med på IK Tjalves lag som vant gull under NM i stafetter på 4x1500 meter stafett, sammen med Jan Christian Kaltenborn, Håkon Brox og Hans Kristian Fløystad.
Flo har også vært med på IK Tjalves herrelag som har vunnet mennenes eliteklasse i Holmenkollstafetten i 2010, 2011 og 2012.
Matúš Bero
Matúš Bero (født 6. september 1995) er en slovakisk fotballspiller som spiller for den tyske klubben.
Aage Niels Bohr
Aage Niels Bohr (født 19. juni 1922 i København, død 8. september 2009 samme sted) var en dansk fysiker og nobelprisvinner. Han var sønn av nobelprisvinneren Niels Bohr. Sammen med Ben R. Mottelson og James Rainwater ble han i 1975 tildelt nobelprisen i fysikk for «oppdagelsen av forbindelsen mellom kollektive bevegelser og partikkelbevegelser i atomkjerner samt den derpå baserte utviklingen av teorien for atomkjernens struktur».
Liv og karriere
Aage Bohr vokste opp i et foreldrehjem som var omgitt av dyktige fysikere: Wolfgang Pauli og Werner Heisenberg arbeidet begge med hans far ved Instituttet for teoretisk fysikk ved Københavns Universitet.
Bohr påbegynte studier i fysikk ved Københavns Universitet i 1940, kort etter den tyske okkupasjon av Danmark. Han har selv oppgitt at valg av emne var inspirert av det internasjonale miljøet av fysikere som fantes rundt hans far under hans oppvekst i København. I oktober 1943 flyttet han og resten av Bohr-familien til Sverige, for å unngå pågripelse fra det nazistiske okkupasjonsregimet.
Statsrådets informasjonskontor
Statsrådets informasjonskontor (kinesisk: 国务院 新闻 办公室, pinyin: Guówùyuàn Xīnwén Bàngōngshì, offisiell engelsk oversettelse: State Council Information Office, SCIO) er et administrativt embede stilt under Folkerepublikken Kinas Statsråd. Det er den kinesiske regjerings hovedorgan for informasjon.
Aage Niels Bohr
Liv og karriere
En tid senere fulgte han sin far til England, og i løpet av denne tiden arbeidet han som farens sekretær og assistent, mens de begge var tilknyttet Manhattanprosjektet. I august 1945 kunne han returnere til Danmark og gjenoppta studiene. Han avla magistereksamen i 1946.
Statsrådets informasjonskontor
Underlagt dette kontoret er Byrået for internetanliggender, som regulerer sensuren av internett i landet.
Aage Niels Bohr
Liv og karriere
I 1954 tok han en doktorgrad, med avhandlingen Rotational States of Atomic Nuclei. I 1956 ble han professor ved Københavns Universitet. I perioden 1963–70 var han direktør for Niels Bohr-instituttet, og fra 1975 var han direktør for NORDITA.
Forskningen til Bohr omhandlet hovedsakelig atomkjernenes struktur.
Han har i tillegg til nobelprisen mottatt en rekke andre utmerkelser: I 1960 Dannie-Heineman-prisen, i 1970 Ørsted-medaljen og i 1976 Ole Rømer-medaljen. Den 14. mai 1969 ble han sammen med fem andre gitt Atoms for Peace Award. I 1978 ble han medlem av Det pavelige vitenskapsakademi. I 1981 ble han medlem av Deutsche Akademie der Naturforscher Leopoldina.
Aage Bohr døde 8. september 2009.
Confederate States Army
Confederate States Army var de militære bakkestyrkene til Amerikas konfødererte stater, også kjent som «Konføderasjonen», mens Konføderasjonen eksisterte under Den amerikanske borgerkrigen. Den 28. februar 1861 etablerte Provisional Confederate Congress en foreløpig frivillig hær og ga kontroll over militære operasjoner og autoritet til å mønstre statlige styrker og frivillige til President of the Confederate States of America, Jefferson Davis, Som var utekseminert ved United States Military Academy og oberst for frivilligeregimentet under Den meksikansk-amerikanske krigen. Den 6. og 9. mars 1861 godkjente Provisional Confederate Congress i tillegg en militær lovgivning og etablerte en permanent Confederate States Army.
Oseaniamesterskapet i håndball for menn 2012
Oseaniamesterskapet i håndball for menn 2012 ble arrangert i Sydney i Australia i 2002.
Beste miljøpraksis
Beste miljøpraksis (engelsk: Best Environmental Practices – BEP) er et uttrykk som brukes ved fastsettelse av miljøkrav eller miljøstandarder for en virksomhet eller sektor.